Päästerõngas, mis ei päästa.    14 kõrvuni võlgades inimest on üritanud päästa ennast võlakaitseseaduse abil. Seni pole see kellelgi õnnestunud.    Eesmärk oli õilis. Uus seadus pidi tagama raskustesse sattunud eestlastele inimväärse elu. Mullu novembris hääletasid selle poolt sõltumata parteilisest kuuluvusest praktiliselt kõik riigikogu liikmed. Selline üksmeel on väga haruldane, kirjutab Eesti Ekspress    Võlakaitse seaduse eestvõitleja oli IRLi saadik Ken-Marti Vaher, kes võrdles seda  päästerõngaga. See pidi aitama 160 000 kodulaenuomanikku.  On ju kogu selle asja eesmärk, et vältida paljude perede laostumist, kes majandusliku õitsengu ajal endale uue kodu soetasid või oma kodu renoveerisid, selgitas Vaher.    Isegi opositsioon kiitis seadust. Keskerakondlane Ain Seppik rääkis riigikogus: See toob teatud tingimustel inimestele kergendust ning võimaldab neil rasked ajad üle elada.    Võlakaitseseadus hakkas kehtima tänavu aprilli algul. Enne seaduse  vastuvõtmist hoiatas justiitsministeerium, et kohtud võivad uppuda tuhandetesse avaldustesse. Riigikogu eraldas seaduse käivitamiseks, sealhulgas kohtunike koolitamiseks 5 miljonit krooni.    Juuni lõpu seisuga on kohtud saanud vaid 18 avaldust, neist 14 on juba tagasi lükatud    NB! Kliki ka nendele artiklitele: